ELŐTERJESZTÉS

Bonyhád Város Képviselő - testületének 2019. november 21-i

rendes/rendkívüli testületi ülésére

|  |  |
| --- | --- |
| Tárgy: | A Bonycom nKft ügyvezetői pályázatának véleményezése és javaslat az ügyvezető személyére |
| Előterjesztő: | Filóné Ferencz Ibolya polgármester |
| Előterjesztést készítette: | Dr. Márton Antal aljegyző |
| Előterjesztés száma: | 174. sz. |
| Mellékletek száma: | 1 db |
| Előzetesen tárgyalja: | Pénzügyi Bizottság |
| Az előterjesztés a jogszabályi feltételeknek megfelel: | Dr. Puskásné Dr. Szeghy Petra jegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

Tisztelt Képviselő-testület!

Bonyhád Város Önkormányzatának 100 % - os tulajdonában áll a Bonycom Bonyhádi Közüzemi Nonprofit Kft., melynek ügyvezetője 2015. január 1. óta dr. Farkas Attila. Az ügyvezető megbízatása 2019. december 31. napján jár le, ezért az ügyvezetői álláshelyre Bonyhád Város Önkormányzatának Képviselő-testülete 162/2019.(IX.27.) számú határozatával döntött az ügyvezetői állás pályázati feltételeiről és a pályázat kiírásáról.

A benyújtási határidőig, 2019. november 5. 12.00 óráig 1 pályázat érkezett, dr. Farkas Attila részéről.

A benyújtott pályázat a Bonyhádi Közös Önkormányzati Hivatalban (Bonyhád, Széchenyi tér 12.) Dr. Puskásné Dr. Szeghy Petra jegyző asszonynál megtekinthető.

A pályázati kiírásnak megfelelően a pályázót hallgassa meg a tisztelt képviselő-testület.

Kérem a tisztelt Képviselő-testületet, hogy az előterjesztést megtárgyalni, a határozati javaslatokat elfogadni szíveskedjen!

Határozati javaslat:

1. Bonyhád Város Önkormányzatának Képviselő-testülete a Bonycom Bonyhádi Közüzemi Nonprofit Kft. ügyvezetői álláshelyre benyújtott pályázatot véleményezte, a pályázó meghallgatása alapján Dr. Farkas Attilát 2020. január 1-jétől 5 éves időtartamra a Bonycom Bonyhádi Közüzemi Nonprofit Kft. ügyvezetőjévé választja meg.
2. Bonyhád Város Önkormányzatának Képviselő-testülete a határozat 1. pontjában foglaltakra tekintettel hozzájárul a Bonycom Bonyhádi Közüzemi Nonprofit Kft. társasági szerződés módosításához.

Határidő: 2019. december 31.  
Felelős: Filóné Ferencz Ibolya polgármester

Végrehajtásért felelős: dr. Puskásné dr. Szeghy Petra jegyző

Bonyhád, 2019. november 15.

Filóné Ferencz Ibolya

polgármester